2. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 483 της 1/21 Ιουλ. 1971 (ΦΕΚ Α΄ 146) Περί αυξήσεως του καταβαλλομένου μηνιαίως ποσού προς διατροφήν των δια χρέη προς ιδιώτας κρατουμένων εν ταις φυλακαίς. Έχοντες υπ’ όψιν τας διατάξεις: 1)των άρθρ. 10 και 11 του Α.Ν. 1484/1950, 2)του από 29 Δεκ. 1954 Β.Δ/τος «περί προσαυξήσεως του καταβαλλομένου μηνιαίως ποσού προς διατροφήν των δια χρέη προς ιδιώτας κρατουμένων» (ΦΕΚ 16/21.1.1955), 3)του εδαφ. 1 του άρθρ. 51 του Εισαγωγικού Νόμου Κώδικος Πολιτικής Δικονομίας (Α.Ν. 44/1967), 4)των Ν.Δ. 5/1968, 292/69 και 671/1970, δι ων ανεστάλη μέχρι 16.9.1971 η υπό του άρθρ. 51 του Εισ. Νόμου Κώδ. Πολ. Δικ. προβλεπομένη κατάργησις των διατάξεων νόμων περί προσωπικής κρατήσεως ως μέσον αναγκαστικής εκτελέσεως προς ικανοποίησιν των χρηματικών απαιτήσεων, 5)του άρθρ. 5 παρ. 1 του Εισ. Νόμου Κωδ. Πολ. Δικ. και 6)την υπ’ αριθ. 329/1971 γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρον μόνον.-1.Τα προς διατροφήν κατά νόμον διδόμενα δια τους κρατουμένους δια χρέη προς ιδιώτας ποσά αυξάνονται από της πρώτης του επομένου της δημοσιεύσεως του παρόντος Β.Δ/τος μηνός εις δραχ. 600 κατά μήνα. 2.Εις τον αυτόν επί της Δικαιοσύνης Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος. 